laion/Wikipedia-Exotic huggingface dataset:
יחסי מצרים–שווייץ

יחסי מצרים–שווייץ הם היחסים הדיפלומטיים הרשמיים שבין רפובליקת מצרים הערבית לבין הקונפדרציה השווייצרית. היחסים הדיפלומטיים הרשמיים שבין שתי המדינות כוננו ב-1909 (כשמצרים הייתה בשליטת הטורקים). שווייץ לקחה חלק גדול במאבק המצרים לעצמאות. בשנת 1923 התקיימה ועידת שלום בלוזאן, שם ויתרה טורקיה על כל הזכויות הנוגעות למצרים. ב-1924 הכירה שווייץ בעצמאותה של מצרים וב-1934 חתמו שתי המדינות על הסכם ידידות. הודות לנייטרליות שלה ייצגה שווייץ את האינטרסים של כמה מדינות במצרים במהלך מלחמת העולם השנייה, כולל אלה של איטליה, בולגריה ורומניה. מאוחר יותר ייצגה במצרים את האינטרסים של צרפת (1956-63), בלגיה (1961-64), טורקיה (1961-63), בריטניה (1956-59) וניו זילנד (1956-59). טבח התיירים בלוקסור היה פעולת טרור קטלנית אשר התרחשה ב-17 בנובמבר 1997 באזור דיר אל-בחרי, אתר ארכאולוגי מפורסם שליד העיר לוקסור במצרים. בשעה 08:45 בבוקר, חוליה בת שישה חברים של ארגון אל-ג'מאעה אל-אסלאמיה המצרי, הלבושים במדי שירותי הביטחון תקפה קבוצת תיירים גדולה, שביקרה במקדש חשתפסות, בעזרת רובים אוטומטיים וסכינים. החוליה הצליחה להרוג 62 איש, מהם ארבעה מצרים ושלושים ושישה תיירים שווייצרים. שווייץ מיוצגת במצרים בדרג השגרירות באמצעות שגרירות רשמית שהיא מחזיקה בקהיר, בירת המדינה. מצרים מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה. מדיה וקבצים בנושא יחסי מצרים–שווייץ בוויקישיתוף Bilateral relations Switzerland–Egypt, באתר משרד החוץ השווייצרי EMBASSY OF SWITZERLAND IN CAIRO, EGYPT EMBASSY OF EGYPT IN BERN, SWITZERLAND
וינט רובינסון

וינט רובינסון (באנגלית: Vinette Robinson; נולדה ב-1981) היא שחקנית אנגלייה. רובינסון נולדה בברדפורד לאב ג'מייני ואם בריטית. הופעת הבכורה שלה בטלוויזיה הייתה בגיל 17 בסדרה "The Cops". אחר כך למדה במשך שלוש שנים באקדמיית ובר דאגלס לאמנות הדרמה, שם הוענק לה מענק לימודים על שם לורנס אוליבייה מאגודת תיאטרון לונדון. ב-2004 שיחקה בתפקיד קטן בדמות נערה מג'מייקה בסרט "וירה דרייק", בו הבמאי מייק לי נתן לדמות סיפור רקע מלא. תפקידה הראשון על הבמה הייתה במחזה זוכה השבחים "מידה כנגד מידה". בהמשך השתתפה בעונת ה-Gunpowder של הלהקה השייקספירית המלכותית, בה שיחקה בתפקיד מיי בהפקה של רופרט גולד למחזה "Speaking Like Magpies" מאת פרנק מקגיניס. ב-2006 גילמה את דמותה של חוה בהפקה של "גן העדן האבוד". על הופעתה במחזה "Sugar Mummies" באותה שנה נכתב במגזין "ניו יורק" שהיא אחת משחקניות התיאטרון הלוהטות בלונדון. אחרי סיום ההופעות ב-"Sugar Mummies" שיחקה רובינסון בסרט קצר של Time Out Group, עליו היא וחמישה שחקנים אחרים תוארו כ"כישרונות תיאטרון צעירים וחדשניים". ב-2009 גילמה רובינסון את ג'וסי פוריט בסדרת הטלוויזיה של ה-BBC "הופ ספרינגס", ושיחקה בתפקיד המורה לאנגלית הלן הופוול בעונה החמישית של הסדרה "דרך ווטרלו". מדצמבר 2009 עד ינואר 2010 כיכבה בדמות פלורנס במחזה "Darker Shores" בתיאטרון המפסטד. על הופעה זו זכתה לשבחי המבקרים צ'ארלס ספנסר מהדיילי טלגרף, וקייט באסט מהאינדפנדנט. ב-2010 הופיעה רובינסון בתפקיד סאלי דונובן בסדרת הטלוויזיה של ה-BBC "שרלוק", והמשיכה לגלם את אותה דמות בעונה השנייה והשלישית של הסדרה ששודרו בינואר 2012 ובדצמבר 2013. ב-2011 הופיעה רובינסון במחזה "Tender Napalm" מאת פיליפ רידלי, עליו זכתה בפרס אופי (Offie) לשחקנית הטובה ביותר. בהמשך שיחקה בתפקיד אופליה בהפקה של תיאטרון יאנג ויק של המחזה "המלט". על תפקיד זה זכתה בפרס קלרנס דרוונט. ב-2016 שיחקה בפרק "Hated in the Nation" בסדרת האנתולוגיה "מראה שחורה". עוד ב-2016 גילמה את ניקולה בסדרת הטלוויזיה "סוג א'" וינט רובינסון, במסד הנתונים הקולנועיים IMDb (באנגלית) וינט רובינסון, באתר AllMovie (באנגלית) וינט רובינסון, במסד הנתונים הקולנועיים KinoPoisk (ברוסית) Youde, Kate (4 בספטמבר 2011). "Larry, dear Larry! In Olivier's footsteps". The Independent. נבדק ב-10 בספטמבר 2011. {{cite news}}: (עזרה) Staff (26 March 2007). "A Guide to London's Hottest Young Stage Actors". New York (New York Media). Staff (26 September 2006). "Theatre's bright young things". Time Out London. Retrieved on 19 November 2007 Charles Spencer, ‏Darker Shores at the Hampstead Theatre, review, The Telegraph, 9 December 2009 Bassett, Kate (12 בדצמבר 2009). "The colour of blood, the colour of money". The Independent on Sunday. נבדק ב-22 בדצמבר 2011. {{cite news}}: (עזרה) Shenton, Mark (10 בנובמבר 2011). "Hamlet". The Stage. נבדק ב-23 בדצמבר 2011. {{cite news}}: (עזרה)
אולדסמוביל Curved Dash

אולדסמוביל Curved Dash באנגלית: Oldsmobile Curved Dash) - היא מכונית פתוחה, 2 מושבים, בעלת מנוע בעירה פנימית, אשר יוצרה על ידי יצרנית הרכב האמריקאית, "אולדסמוביל" (באנגלית: Oldsmobile) בין השנים 1901–1907. מהדגם יוצרו כ־19,000 יחידות. מחיר היחידה בהשקה עמד על כ-650 דולר. דגם ה"אולדסמוביל Curved Dash" היה הדגם הראשון לתקופה, שייצר כלי רכב בייצור המוני. בשנת 1901 נמכרו 425 יחידות. בשנת 1902 נמכרו 2,500 יחידות. "אולדסמוביל" נוסדה בשנת 1897 על ידי "Ransom E. Olds", כחברה עצמאית לייצור כלי-רכב. משנת 1908 נרכשה חברת "אולדסמוביל" על ידי "ויליאם דוראנט" והפכה לחטיבה לייצור כלי רכב תחת קונצרן הרכב האמריקאי ג'נרל מוטורס. "Model R", יוצרו 6,850 יחידות (יוצר בין השנים 1901–1903) "Model 6C", יוצרו 2,234 יחידות (יוצר בשנת 1904) "Model B", יוצרו 6,600 יחידות (יוצר בין השנים 1905–1906) "Model F" (יוצר בשנת 1907) דגם "אולדסמוביל Curved Dash" דגם "אולדסמוביל Curved Dash", שנת 1902 מודעת פרסום לדגם "אולדסמוביל Curved Dash", שנת 1902 מנוע אולדסמוביל Curved Dash דגם "אולדסמוביל Curved Dash", שנת 1904 דגם "אולדסמוביל Curved Dash", שנת 1904 מודעת פרסום לדגם "אולדסמוביל Curved Dash", שנת 1905 דגם "אולדסמוביל Curved Dash" דגם "אולדסמוביל Curved Dash", שנת 1905 גיליון תווים "In My Merry Oldsmobile", שנת 1905 (בתמונה: דגם "אולדסמוביל Curved Dash" מדיה וקבצים בנושא אולדסמוביל Curved Dash בוויקישיתוף אולדסמוביל Curved Dash, סרטון באתר יוטיוב אולדסמוביל Curved Dash, סרטון באתר יוטיוב דגם "אולדסמוביל Curved Dash" דגם "אולדסמוביל Curved Dash"race-to-the-museum-oldsmobile-curved-dash דגם "אולדסמוביל Curved Dash"reoldsmuseum.org/curved-dash-oldsmobile מיקום בית החרושת למכוניות "אולדסמוביל Curved Dash"Location of Curved Dash factory דגם "אולדסמוביל Curved Dash"history.gmheritagecenter.com/wiki/index.php/Curved_Dash_Olds
אולדסמוביל ויקינג

אולדסמוביל ויקינג (באנגלית: Viking) היא מכונית סלון, אשר יוצרה במספר תצורות בעלת מנוע בעירה פנימית, תוצרת חטיבת הרכב האמריקאית, אולדסמוביל, של קונצרן הרכב ג'נרל מוטורס, בין השנים 1929–1931. בשנת 1929 יוצרו 4,058 יחידות, (מחיר: 1,595 דולר ליחידה). בשנת 1930 יוצרו 2,813 יחידות, (מחיר: 1,695 דולר ליחידה). בשנת 1931 יוצרו 353 יחידות. סדאן - 4 דלתות. סדאו - 4 דלתות דה-לוקס. קופה - 4 דלתות. קופה - 4 דלתות דה-לוקס. קבריולה-קופה (2 מושבים + 2 מושבים נפתחים מתא מטען אחורי). קבריולה-קופה דה-לוקס (2 מושבים + 2 מושבים נפתחים מתא מטען אחורי). ג'נרל מוטורס (באנגלית: General Motors, ובקיצור GM) היא יצרנית רכב בינלאומית שבסיסה בארצות הברית. החברה נוסדה בשנת 1908 על ידי ויליאם דוראנט. המותגים הבולטים שבבעלות החברה הם, בין היתר, ביואיק, קדילאק, שברולט, ו-GMC. חטיבת "אולדסמוביל" פורקה בשנת 2004, חטיבת פונטיאק פורקה בשנת 2010. מדיה וקבצים בנושא אולדסמוביל ויקינג בוויקישיתוף תצורות "אולדסמוביל ויקינג" outrightolds אולדסמוביל ויקינג Eugenic Design: Streamlining America in the 1930s אולדסמוביל ויקינג conceptcarz.com/z26817/Viking-Eight אולדסמוביל ויקינג history.gmheritagecenter.com/wiki/index.php/Viking:_Oldsmobile
קרולינה אוגוסטה, נסיכת בוואריה

קרולינה אוגוסטה, נסיכת בוואריה (בגרמנית: Karoline Auguste Prinzessin von Bayern‏; 8 בפברואר 1792 - 9 בפברואר 1873), הייתה נסיכה בווארית ואשתו של וילהלם הראשון, מלך וירטמברג, ולאחר מכן אשתו של פרנץ הראשון, קיסר אוסטריה. קרולינה אוגוסטה נולדה ב-8 בפברואר 1792 במנהיים, למקסימיליאן הראשון, מלך בוואריה ולאוגוסטה וילהלמינה, נסיכת הסן-דרמשטדט, בתם של גאורג וילהלם, רוזן הסן-דרמשטדט ומריה לואיזה אלברטינה, רוזנת ליינינגן-דאכסבורג-פאלקנבורג-היידסהיים. היא הייתה אחותם של אליזבת, מלכת פרוסיה (אשתו של פרידריך וילהלם הרביעי, מלך פרוסיה) ושל סופי, נסיכת בוואריה, אמם של הקיסרים פרנץ יוזף הראשון, קיסר אוסטריה ומקסימיליאן הראשון, קיסר מקסיקו. ב-8 ביוני 1808 התחתנה קרולינה אוגוסטה עם וילהלם, נסיך הכתר של וירטמברג, אך לא היו להם ילדים, ובשנת 1814 התגרשו השניים, לאחר שקיבלו היתר מהאפיפיור. ב-29 באוקטובר 1816 התחתנה קרולינה אוגוסטה עם פרנץ הראשון, קיסר אוסטריה, אך למרות שהנישואים היו מוצלחים לא היו להם ילדים. היא נעשתה פופולרית באוסטריה, והייתה פעילה בעבודה סוציאלית; היא הקימה מספר בתי חולים ובתי מגורים לעניים. לאחר מותו של בעלה בשנת 1835, היא עברה להתגורר בזלצבורג, וחיה שם בשקט עד מותה ב-9 בפברואר 1873, ביום שאחרי יום הולדתה ה-81. מדיה וקבצים בנושא קרולינה אוגוסטה, נסיכת בוואריה בוויקישיתוף קרולינה אוגוסטה, נסיכת בוואריה, באתר "Find a Grave" (באנגלית)
אולדסמוביל

אולדסמוביל (באנגלית: Oldsmobile) היה מותג רכב אמריקאי, חטיבת מכוניות יוקרה בקונצרן הרכב האמריקאי ג'נרל מוטורס בין השנים 1908–2004. "אולדסמוביל" נוסדה בשנת 1897 על ידי רנסום אלי אולדס כחברה עצמאית לייצור כלי-רכב. בשנת 1908 נרכשה חברת "אולדסמוביל" על ידי "ויליאם דוראנט" והפכה לחטיבה לייצור כלי רכב תחת קונצרן הרכב האמריקאי ג'נרל מוטורס. משנת 1897 ועד פירוק החברה בשנת 2004 ייצרה "אולדסמוביל" מעל 35 מיליון כלי רכב. בין השנים 1901–1907 ייצרה "אולדסמוביל" את דגם אולדסמוביל Curved Dash שהיה הרכב הראשון של החברה שיוצר בייצור המוני. יוצרו 19,000 יחידות. בין השנים 1929–1931 יצרה "אולדסמוביל" את דגם הפאר אולדסמוביל ויקינג. נמכרו יותר מ-7,000 יחידות. במשך עשרות השנים הבאות ייצרה חטיבת "אולדסמוביל" עשרות דגמי יוקרה של מכוניות סלון, קופה, קבריולה, וטנדרים. בין הדגמים הבולטים: "אולדסמוביל קוסטום" ו"אולדסמוביל אומגה". הדגם האחרון שייצרה "אודסמוביל" היה "אולדסמוביל אלרו". ב-29 באפריל 2004, נסגרה חטיבת המכוניות "אודסמוביל". ג'נרל מוטורס (באנגלית: General Motors, ובקיצור GM) היא יצרנית רכב בין-לאומית שבסיסה בארצות הברית. החברה נוסדה בשנת 1908 על ידי ויליאם דוראנט. המותגים הבולטים שבבעלות החברה הם, בין היתר, ביואיק, קדילאק, שברולט, ו-GMC. חטיבת "אולדסמוביל" פורקה בשנת 2004. חטיבת פונטיאק פורקה בשנת 2010. חלק ממותגי החברה נמכרו או נמצאים בתהליך של מכירה, במסגרת הליכי פירוק. ביוני 2009 הגישה ג'נרל מוטורס בקשה להליך פירוק (צ'פטר 11) לאחר שחובותיה הגיעו לסך של כ-172 מיליארד דולר אמריקני. כתוצאה מכך, החברה הולאמה למעשה על ידי ממשלת ארצות הברית ועם יציאתה של החברה מפירוק נמצאים 61% ממניותיה בידי ממשלת ארצות הברית. אולדסמוביל Curved Dash אולדסמוביל ויקינג אולדסמוביל Vista Cruiser אולדסמוביל פירנצה אולדסמוביל Cutlass Calais אולדסמוביל 442 (מכונית שרירים) אולדסמוביל אומגה אולדסמוביל אינטריגו אולדסמוביל אלרו אולדסמוביל טורונאדו אולדסמוביל סטארפייר אולדסמוביל גולדן רוקט אולדסמוביל Aerotech Aerotech III (יוצר בשנת 1989) דגם "אולדסמוביל Curved Dash" (לפני ש"אולדסמוביל" נרכשה על ידי ג'נרל מוטורס) אולדסמוביל ויקינג אולדסמוביל "Series F" קופה, שנת 1936 אולדסמוביל 60, שנת 1947 "אולדסמוביל 98", שנת 1959 אולדסמוביל "Custom" אולדסמוביל 442 ספורט-קופה, שנת 1965 אולדסמוביל "Toronado", שנת 1966 אולדסמוביל "Cutlass", שנת 1977 אולדסמוביל אומגה, שנת 1980 אולדסמוביל "Hurst-Olds", שנת 1983 אולדסמוביל דלתא רויאל, שנת 1988 – מבט לתא הנהג אולדסמוביל "Touring Sedan", שנת 1988 אולדסמוביל אלרו, שנת 2002 אולדסמוביל "Aurora", שנת 2003 ג'נרל מוטורס מדיה וקבצים בנושא אולדסמוביל בוויקישיתוף מייסדי תעשיות הרכב / רנסון אולדס מיקום בית החרושת למכוניות "אולדסמוביל Curved Dash" דגם "אולדסמוביל Curved Dash" אולדסמוביל אולדסמוביל
גאורג, דוכס אולדנבורג

גאורג, דוכס אולדנבורג (גרמנית: August von Oldenburg;‏ 9 במאי 1784 - 27 בדצמבר 1812), היה חתנו של פאבל הראשון, קיסר רוסיה, וכונה ברוסיה הנסיך גיאורגי פטרוביץ' אולדנבורגסקי. גאורג נולד ב-9 במאי 1784 באולדנבורג, לפטר, נסיך הולשטיין-גוטורפ ולפרדריקה, דוכסית וירטמברג, בתם של פרידריך השני אויגן, דוכס וירטמברג ופרדריקה דורותיאה, מרקיזת ברנדנבורג-שוודט. בשנת 1785 מונה אביו לבישוף ליבק, ובנוסף מונה לעוצר דוכסות אולדנבורג במקום וילהלם, דוכס אולדנבורג, שהיה נכה ורפה שכל. גאורג התחנך יחד עם אחיו אוגוסט, ובשנת 1803 למדו באוניברסיטת לייפציג. בין השנים 1805–1807 ביקרו השניים באנגליה ובסקוטלנד, ובשנת 1808 נשלח גאורג לרוסיה, שם מונה למושל אסטוניה. בשנת 1808 החליט נפוליאון להתגרש מאשתו ז'וזפין דה בוארנה מכיוון שלא העמידה לו ילדים, וביקש להתחתן עם יקטרינה פבלובנה, הנסיכה הגדולה של רוסיה, בתם של פאבל הראשון, קיסר רוסיה וסופיה דורותיאה, נסיכת וירטמברג. משפחתה המזועזעת סירבו להצעה, ומיהרו לחתנה עם בן דודה גאורג. הזוג הצעיר התגורר בטבר, שם מונה גאורג למושל, ונולדו להם במהירות שני בנים. ב-27 בדצמבר 1812 מת לפתע גאורג כתוצאה ממחלת הטיפוס, ויקטרינה בילתה את השנים הבאות עם אחיה. בשנת 1813 התלוותה יקטרינה לאלכסנדר בנסיעתו לבריטניה, שם נפגשו עם ג'ורג', נסיך ויילס, שהיה השליט בפועל בבריטניה, ובשנת 1815 התלוותה אליו במהלך קונגרס וינה. באנגליה פגשה יקטרינה את וילהלם, נסיך הכתר של וירטמברג, ומיד התאהבו השניים ממבט ראשון. עם זאת, וילהלם היה נשוי עם קרולינה אוגוסטה, נסיכת בוואריה, ובשל כך ביקש בקשה להתגרש ממנה, בטענה כי הנישואים לא קוימו, ואכן בשנת 1816 התגרש וילהלם לאחר שקיבל היתר מהאפיפיור, וזמן קצר לאחר מכן התחתנה גרושתו עם פרנץ הראשון, קיסר אוסטריה. ב-24 בינואר 1816 התחתנו וילהלם ויקטרינה בסנקט פטרבורג. ב-3 באוגוסט 1809 התחתן גאורג עם יקטרינה פבלובנה, הנסיכה הגדולה של רוסיה, בתם של פאבל הראשון, קיסר רוסיה וסופיה דורותיאה, נסיכת וירטמברג, ממנה נולדו לו שני בנים: אלכסנדר, דוכס אולדנבורג (1810–1829) פטר, דוכס אולדנבורג (1812–1881) מדיה וקבצים בנושא גאורג, דוכס אולדנבורג בוויקישיתוף
פטר, דוכס אולדנבורג

פטר, דוכס אולדנבורג (בגרמנית: August von Oldenburg;‏ 26 באוגוסט 1812 - 14 במאי 1881), היה סבו של ניקולאי ניקולאייביץ', הנסיך הגדול של רוסיה, והוא אב קדמון של ניקולאי רומנוביץ' רומנוב, אחד מהטוענים לראשות שושלת המלוכה של בית רומנוב ולכתר הצאר הרוסי. פטר נולד ב-26 באוגוסט 1812 בירוסלבל, לגאורג, דוכס אולדנבורג וליקטרינה פבלובנה, הנסיכה הגדולה של רוסיה, בתם של פאבל הראשון, קיסר רוסיה וסופיה דורותיאה, נסיכת וירטמברג. שישה חודשים לאחר לידתו מת אביו ממחלת הטיפוס, ופטר ואחיו עברו לחסותו של דודם אלכסנדר הראשון, קיסר רוסיה. האחים חיו ברוסיה עד שאמם התחתנה עם וילהלם הראשון, מלך וירטמברג בשנת 1816, ולאחר מכן עברו לווירטמברג והתחנכו בשטוטגרט. עם מותה של אמם, פחות משלוש שנים לאחר מכן, פטר ואחיו נשלחו לסבא שלהם פטר הראשון, הדוכס הגדול של אולדנבורג באולדנבורג, וקיבלו ממנו חינוך נרחב, כפי שנתן לבניו, וכן נשלחו בקביעות לטיולים מאלפים ברחבי גרמניה כדי להרחיב את החינוך שלהם. במאי 1829 נפטר סבו, ואחרי מותו של אחיו אלכסנדר בנובמבר אותה שנה, קרא לו דודו ניקולאי הראשון, קיסר רוסיה, ומינה אותו לקולונל במשמר החיים. פטר עלה במהירות בסולם הדרגות, ולאחר מכן מונה ללוטננט גנרל. לאחר ארבע שנות שירות הוא פרש לגמלאות, והיה פעיל בממשלת סנקט פטרבורג. בשנת 1834 הוא מונה לסנטור רוסי, ומאותו זמן החל להתפרסם כפילנתרופ גדול, שהקדיש את כוחותיו בעיקר לחינוך. הוא ייסד את בית הספר הקיסרי לתורת המשפט, שבו התחנכו השופטים והמנהלים העתידים של רוסיה, ובשנת 1844 הוא מונה לראש ארגון לקידום החינוך של נשים. פיטר מאולדנבורג היה גם חוקר, ודיבר שמונה שפות. כנשיא כבוד של קרן הנאמנות צארינה מריה, הוא גם מילא תפקיד מוביל בפיקוח על פיתוח בתי חולים ברוסיה, שאחד מהם בסנקט פטרסבורג נקרא בית החולים של הנסיך פיוטר מאולדנבורג לילדים. בנוסף, הוא גם תרם תרומה משמעותית לתוכניות בניין בית הספר באולדנבורג, שהייתה מולדתו. ב-23 באפריל 1837 התחתן פטר עם תרזה, נסיכת נסאו-ויילבורג, בתם של וילהלם, דוכס נסאו ולואיזה, נסיכת סקסוניה-הילדבורגהאוזן, ממנה נולדו לו 8 ילדים. פטר היה מלחין מוכשר, והלחין כמה יצירות נחשבות, אשר חלקם אף בוצעו בקונסרבטוריון של סנקט פטרבורג. בשנת 1880 נערכה מסיבה חגיגית לכבודו, לרגל 50 שנות שירותו לטובת ממשלת רוסיה, בהשתתפות אלכסנדר השני, קיסר רוסיה, ורוב המשפחה הקיסרית. פטר היה קשור מאוד לאחיינו הצאר אלכסנדר השני, ולאחר שנרצח הלה במרץ 1881 לקח זאת פטר באופן קשה, וכעבור חודשיים הוא מת בביתו ב-14 במאי. ב-23 באפריל 1837 התחתן פטר עם תרזה, נסיכת נסאו-ויילבורג, בתם של וילהלם, דוכס נסאו ולואיזה, נסיכת סקסוניה-הילדבורגהאוזן, ממנה נולדו לו 8 ילדים: אלכסנדרה פטרובנה, דוכסית אולדנבורג (1838–1900), התחתנה עם ניקולאי ניקולאייביץ', הנסיך הגדול של רוסיה ניקולאס פטרוביץ', דוכס אולדנבורג (1840–1886), התחתן עם מריה בולאצל ססיליה פטרובנה, דוכסית אולדנבורג (1842–1843) אלכסנדר פטרוביץ', דוכס אולדנבורג (1844–1932), התחתן עם אוגניה מקסימיליאנובנה, נסיכת לוכטנברג קתרינה פטרובנה, דוכסית אולדנבורג (1846–1866) גאורג פטרוביץ', דוכס אולדנבורג (1848–1871) קונסטנטין פטרוביץ', דוכס אולדנבורג (1850–1906), התחתן עם אגריפינה יאפרידזה, רוזנת פון צרנקאו תרזה פטרובנה, דוכסית אולדנבורג (1852–1883), התחתנה עם גאורג מקסימיליאנוביץ', דוכס לויכטנברג השישי מדיה וקבצים בנושא פטר, דוכס אולדנבורג בוויקישיתוף פטר, דוכס אולדנבורג, באתר "Find a Grave" (באנגלית)
אולדסמוביל אירוטק

אולדסמוביל אירוטק (באנגלית: Oldsmobile Aerotech) - היא מכונית קונספט, בתצורת מכונית ספורט, המוגדרת כמכונית-על, אשר יוצרה על ידי חטיבת הרכב אולדסמוביל, בקונצרן הרכב האמריקאי ג'נרל מוטורס, בין השנים 1987–1992. דגם ה"אולדסמוביל אירוטק" יוצר ב-2 גרסאות. בדגמי "אולדסמוביל אירוטק" הורכבו מנועי "Quad 4 engine", אשר יוצרו על ידי ג'נרל מוטורס, חטיבת אולדסמוביל, בין השנים 1987–2002. נהג מרוצי המכוניות "Anthony Joseph Foyt, Jr" שבר מספר שיאים בדגם ה"אולדסמוביל אירוטק". ב-27 באוגוסט 1987, במסלול הבדיקה 7,712 מייל ב"Fort Stockton" טקסס הגיע למהירות של 413.788 ק"מ. בתאריך 26 באוגוסט 1987, נהג "Anthony Joseph Foyt, Jr" מרחק של 1 מייל במהירות של 431.10 קמ"ש. בין התאריכים 7–15 בדצמבר 1992 מספר נהגי מרוץ שבחנו את דגם "אולדסמוביל אירוטק" אשר הורכב בו, מנוע 8V צילינדר, 4,000 סמ"ק שברו 47 מהירויות סיבולת רשומות כולל 10,000 ו-25,000 קילומטר מהירות שיא העולם. רשומות מהירות אחרות ארציות ובינלאומיות הנעות בין 10 ק"מ ל 24 שעות הושגו על ידי צוות של נהגים עובדים 24 שעות ביממה במשך 8 ימים. רשומות אלה הוגדרו במסלול הבדיקה "Fort Stockton". short-tailed (ST) (זנב קצר) - 2 יחידות long-tailed (LT) (זנב ארוך) - 1 יחידה אולדסמוביל אולדסמוביל גולדן רוקט מדיה וקבצים בנושא אולדסמוביל אירוטק בוויקישיתוף אולדסמוביל אירוטק, סרטון באתר יוטיוב אולדסמוביל אירוטק, סרטון באתר יוטיוב אולדסמוביל אירוטק, סרטון באתר יוטיוב (מסלולי בדיקת דגם "אולדסמוביל אירוטק") דגם "אולדסמוביל אירוטק" - תמונות (אורכב 25.12.2017 בארכיון Wayback Machine) (motor1.com/photos/464572/oldsmobile-aerotech-concept) דגם "אולדסמוביל Aerotech"supercars.net/blog/1987-oldsmobile-aerotech דגם "אולדסמוביל Aerotech"jalopnik.com/the-1987-oldsmobile-aerotech אולדסמוביל Aerotech automobilemag אולדסמוביל אירוטק אולדסמוביל אירוטק גרסאות זנב "אולדסמוביל אירוטק"carstyling.ru/en/car/1987_oldsmobile_aerotech
רוטה

האם התכוונתם ל... אנג'לו רוטה – שגריר הוותיקן בהונגריה וחסיד אומות העולם מארק רוטה – פוליטיקאי הולנדי המכהן כראש ממשלת הולנד נינו רוטה – מוזיקאי איטלקי רוטה (אי) (אנ') – אחד מאיי מריאנה רוטה (אינדונזיה) (אנ') – אי באינדונזיה רוטה (עיירה) – עיירה שבמחוז קדיס בספרד בסיס הצי רוטה – בסיס צבאי של ארצות הברית בספרד רוטה וירוס – סוג של נגיף רוט רותה
עונת 1939 בליגת ארץ ישראל בכדורגל

עונת 1939 בליגת ארץ ישראל בכדורגל הייתה ליגה שנחשבה לבכירה ביותר בכדורגל בארץ ישראל במהלך תקופת המנדט. בשנה זו הליגה הבכירה חולקה ל-7 מחוזות: תל אביב מחלקה א', מחוז ירושלים מחלקה א' (הקבוצות הבריטיות בלבד), מחוז חיפה מחלקה א', תל אביב מחלקה ב', שומרון מחלקה ב' ודרום מחלקה ב'. ליגה במבנה זה התקיימה במקום ליגת ארץ ישראל בכדורגל הבכירה שהתקיימה בשנים 1931-1938, וזאת בעקבות אירועי המרד הערבי הגדול שלא אפשרו אירוח של קבוצות ממחוזות שונים במחוזות אחרים. קבוצות מהליגה הבכירה וליגת המשנה מוזגו לתוך ליגה אחת עם מחוזות (התקיימה במקום ליגה א' וליגה ב' של השנים לפני כן). העונה החלה ב-25 בפברואר 1939 והסתיימה ב-2 בדצמבר 1939. על ניצחון במשחק הוענקו שתי נקודות ונקודה בודדת הוענקה על תיקו. במידה והיה שוויון בנקודות, נקבע הדרוג בטבלה על פי ממוצע השערים. בליגה זו שיחקו 6 קבוצות במחוז תל אביב א', 11 קבוצות בליגה המחוזית ירושלים מחלקה א' - בה שיחקו כל הקבוצות הבריטיות, 13 קבוצות במחוז חיפה א', 12 קבוצות במחוז תל אביב ב', 6 במחוז שומרון ב' ו-8 במחוז דרום ב'. בעונה זו זכתה קבוצת מכבי תל אביב באליפות מחוז תל אביב מחלקה א', ומלך השערים במחוז זה היה פרי נויפלד ממכבי תל אביב עם 9 שערים לעונה בליגה זו. הליגה שבה שיחקה וזכתה מכבי תל אביב נחשבה לקשה והבכירה ביותר מבין המחוזות האחרים, אך הייתה מחלוקת בשאלה אם זכייה זו הוכרה כאליפות ארצית באותה תקופה. עד שנת 2003 הכירה ההתאחדות לכדורגל באליפות, אך מספר שנים לאחר מכן החלה להשמיט אותה מכיוון שלא התקיימה ליגה ארצית בכירה רשמית בשנה זו והיא לא נספרה במניין האליפויות הרשמי של הקבוצה, שמצידה המשיכה לטעון שזכתה באליפות כשרה בליגה שנחשבה לחזקה ביותר. מחלוקת זו המשיכה עד לפרסום חוות דעת ראש יחידת המחקר של ההתאחדות לכדורגל, פרופסור יאיר גלילי, אשר תמך בהכרה מחודשת של האליפות, וב-26 במאי 2024 אישרה ההתאחדות לכדורגל בישראל כי שבה להכיר באליפות זו במניין האליפויות של מכבי תל אביב. 13 קבוצות התחרו בליגה זו: מפקדת בריגדה 16 בית החולים הצבאי משטרה בריטית מחוזית אורדננס וסט קנט סרוויס הפועל חיפה מפקדת הדיוויזיה השמינית מכבי חיפה בית"ר "שמן" הבטריה הכבדה 19 המאותתים דיוויזיה הפועל כפר עטה על המשחק מכבי ראשון לציון - בית"ר ראשון לציון לא הוענקו נקודות או שערים ליגות מחוזיות,"משחקי הסיבוב הראשון יחלו ב-25 בפברואר", דבר, תאריך: 12.2.1939 מכבי תל אביב רבן הליגה בכדורגל, הבקר, תאריך: 27.11.1939 כיצד הגיע "מכבי" תל אביב לאליפות, הבקר, תאריך: 04.12.1939 בכל העונות מאז 1934 האלופה באה ממחוז זה אליסף דעואל, אליפות 19 או 20? התשובה מגיעה למרד הערבי, באתר ynet, 24 באפריל 2013 נדב צנציפר, סערת מספר האליפויות | ההתאחדות אישרה: מכבי תל אביב תוכל להוסיף כוכב חמישי למדים, באתר ynet, 26 במאי 2024 יניב טוכמן‏, ההתאחדות מכירה באליפות ה-25 של מכבי תל אביב, באתר וואלה, 26 במאי 2024
טריומף פאלאס

טריומף פאלאס (ברוסית: Триумф-Палас) הוא גורד שחקים בן 57 קומות שנמצא בחורושיובסקי, מוסקבה. זהו אחד מבנייני המגורים הגבוהים באירופה. טריומף פאלאס בנוי בסגנון נאו-קלאסי המושפע מסגנון הקלסיציזם סטליניסטי. יש המכנים אותו "האחות השמינית", בשל דמיונו למגדלי שבע האחיות שנבנו במוסקבה תחת שלטון סטלין במהלך שנות ה -50. בשנים 2003 - 2007 החזיק המגדל בתואר הבניין הגבוה באירופה. מדיה וקבצים בנושא טריומף פאלאס בוויקישיתוף אתר האינטרנט הרשמי של טריומף פאלאס טריומף פאלאס, ברשת החברתית פייסבוק טריומף פאלאס, ברשת החברתית אינסטגרם https://www.haaretz.co.il/misc/1.1337772 ערך זה הוא קצרמר בנושא גורדי שחקים ובנושא מוסקבה. אתם מוזמנים לתרום לוויקיפדיה ולהרחיב אותו.
ביצ'קה

ביצ'קה (בהונגרית: Bicske) היא עיירה במחוז פייר שבהונגריה. היא נמצאת במרחק של כ-35 קילומטרים מערבה מבירת הונגריה בודפשט. לפי ממצאים ארכאולוגיים, אזור העיירה ביצ'קה היה מיושב עוד מהתקופה הנאוליתית וכן בתקופת הברונזה, עוד לפני שהרומאים, האווארים וההונגרים חיו שם. האזכור הראשון לעיירה זו הוא של מסמך היתר גביית אגרה משנת 1306. בשנת 1596 נכבשה ביצ'קה בידי האימפריה העות'מאנית. בשנת 1642 נקנתה קרקע העיירה בידי רוזן עשיר בשם אדם בטיאני, שבנה שם טירה מפוארת והפך אותה למגוריו. בתקופה זו, הכפר ביצ'קה, שנהרס על ידי הטורקים במהלך הכיבוש העות'מאני, הפך לעיירה משגשגת בשל העושר שמשפחת בטיאני הביאה עימה למקום. במהלך המאה ה-19 הייתה ביצ'קה לעיר מפותחת ולמרכז תרבותי. משפחת בטיאני כשקנתה את המקום בנתה גם מצפה כוכבים וטירה קטנה עבור אסטרונומים, ודבר זה משך אליה מבקרים רבים. העיירה ביצ'קה עברה תהפוכות רבות במהלך ההיסטוריה שלה. תחילה היא הייתה יישוב קטן, מעין כפר. משנת 1688 עד 1877, בעידן משפחת בטיאני, הייתה זו עיירה מרכזית של המחוז. משנת 1877 עד 1946 העיירה השתייכה למחוז פייר. בשנת 1947 היא הפכה לעיירה עצמאית. בשנת 2015 היו בה כ-12,000 תושבים. בינואר 1941, במפקד האוכלוסין שנעשה בהונגריה לפני הכיבוש הגרמני, נמנו בביצ'קה 201 תושבים יהודים, שהיוו כ-2% מאוכלוסיית העיירה. עוד לפני כן, בימי הטרור הלבן ההונגרי, נרצחו כמה מתושביה היהודים של ביצ'קה. ב-19 במרץ 1944, במהלך מלחמת העולם השנייה, כבש צבא גרמניה הנאצית את הונגריה. במפקד שעשתה גרמניה באפריל באותה שנה, נמנו בין יהודי ביצ'קה 196 יהודים. כמו בכל מקום שנכבש על ידי גרמניה, גם בביצ'קה הוקם גטו עבור היהודים. גטו ביצ'קה הוקם ב-16 במאי 1944. כ-480 יהודים בביצ'קה וסביבותיה נאלצו להצטופף בגטו זה, והבתים סומנו בטלאי צהוב. בתחילת יוני 1944 הועברו יהודי ביצ'קה למרכז שילוח בבית חרושת ללבנים בסקשפהרוואר, וב-14 ביוני הם גורשו משם לאושוויץ. ב-24 בדצמבר 1944 נכבשה ביצ'קה מידי גרמניה הנאצית על ידי הכוחות הסובייטים של החזית האוקראינית השלישית במהלך הקרב על בודפשט. אנטל פורגאץ' (במקור פרויד, 1910 – 1944) היה משורר ועיתונאי יהודי-הונגרי שנספה בשואה. גרמניה אלטסהאוזן, באדן-וירטמברג, גרמניה איטליה מלניאנו, לומברדיה, איטליה רומניה באילה טושנאד, רומניה מדיה וקבצים בנושא ביצ'קה בוויקישיתוף אתר האינטרנט הרשמי של ביצ'קה (בהונגרית) ביצ'קה (Bicske), באנציקלופדיה של הגטאות, באתר יד ושם "ביצ'קה", באתר JewishGen (באנגלית)